„Clienții E.ON Energie România pot sta liniștiți”, transmite compania, după anunțul privind o posibilă preluare de către MVM
Compania din Ungaria MVM, controlată de Guvernul lui Viktor Orban, a anunțat recent că a ajuns la un acord pentru a cumpăra divizia de furnizare de gaze și energie electrică a E.ON din România, cu 3,4 milioane de clienți pe piața locală. În acest context, E.ON Energie România transmite că își menține angajamentele asumate și „respectă toate condițiile prevăzute în contractele încheiate cu clienții, aceștia nefiind afectați în vreun fel de posibila schimbare a acționarului majoritar”.